=== Castellammarese-krigen ===
[[Fil:Cola Schiro.JPG|upright 0.6|thumb|"Cola" Schirò in 1923]]
{{Main|Castellammarese-krigen}}
[[Spiritusforbuddet i USA]] i 1923 gav gangstergrupperne i USA gyldne tider, da de kunne udvide forretningerne med fremstilling, smugling og salg af [[Spiritus (spirituosa)|spiritus]]. Castellammarese-klanen fik også store indtægter, men rivalisering mellem de forskellige grupperinger om forretninger og territorium var udbredt. Castellammarese-klanen var i slutningen af 1920'erne i konflikt med den førende mafiafamilie, [[Genovese-familien|Masseria-familien]] ledet af gangsterbossen [[Joe Masseria|Giuseppe "Joe the Boss" Masseria]]. Konflikten eskalerede og udviklede sig i 1930 til det, der blev benævnt [[Castellammarese-krigen]].<ref name="Raab">Raab, Selwyn. ''The Five Families: The Rise, Decline & Resurgence of America's Most Powerful Mafia Empire''. New York: St. Martins Press, 2005.</ref> Ved konfliktens begyndelse var Castellammarese-klanen ledet af Nicolo "Cola" Schirò, der havde forsøgt at opnå en form for sameksistens med Masseria, men Schirò blev udskiftet med [[Salvatore Maranzano]], der ønskede at overtage den fulde kontrol med New Yorks [[Kriminelle underverden|underverden]]. Blodbadet blev intensiveret under Maranzanos lederskab.<ref name="Raab"/>
Organisationer